উত্তপ্ত মিয়ানমার: রোহিঙ্গা প্রসঙ্গে যা বললেন পররাষ্ট্রমন্ত্রী
মিয়ানমার থেকে বাস্তচ্যুত হয়ে আশ্রয় নেওয়া রোহিঙ্গাদের কারণে বাংলাদেশ ভারাক্রান্ত জানিয়ে আওয়ামী লীগের যুগ্ম সাধারণ সম্পাদক ও পররাষ্ট্রমন্ত্রী ড. হাছান মাহমুদ বলেছেন, তাদের কারণে নানা ধরনের সমস্যা হচ্ছে।
আজ শনিবার দুপুরে ব্রিটিশ পার্লামেন্টারি প্রতিনিধি দলের সঙ্গে বৈঠক শেষে গণমাধ্যমকর্মীদের প্রশ্নের জবাবে তিনি এ কথা বলেন।
এক গণমাধ্যমকর্মী প্রশ্ন করেন—রাখাইনে উত্তপ্ত পরিস্থিতি, অনেক রোহিঙ্গা সেখানে হতাহত হচ্ছে। সেখানকার পরিস্থিতি যদি আরও খারাপ হয়ে যায়, আমরা নতুন করে তাদের ঠাঁই দেবো কি না: জবাবে পররাষ্ট্রমন্ত্রী বলেন, 'যেসব রোহিঙ্গা ডিসপ্লেসড পিপল আমাদের দেশে এসেছে, তাদের কারণে আমাদের দেশে নানা ধরনের সমস্যা তৈরি হচ্ছে। যেটি ব্রিটিশ পার্লামেন্টারি প্রতিনিধি দলের সঙ্গেও আমার আলোচনা হয়েছে।'
তিনি বলেন, 'আমাদের এখানে সিকিউরিটি প্রবলেম তৈরি হয়েছে, এনভায়রনমেন্টাল প্রবলেম তৈরি হয়েছে। এই রোহিঙ্গা ক্যাম্পগুলো আসলে একটা ব্রিডিং স্পেস হয়ে দাঁড়িয়েছে। ফেনাটিজমের জন্য এবং যেসব টেররিস্ট গ্রুপ আছে, তারা সেখানে থেকে রিক্রুট করার চেষ্টা করে, অনেক ক্ষেত্রে হচ্ছে। সুতরাং দেয়ার আর মাল্টিপল প্রবলেমস।'
হাছান মাহমুদ বলেন, 'আমাদের দেশ একটি জনবহুল দেশ। ইতোমধ্যে রোহিঙ্গা ডিসপ্লেসড পিপলের কারণে আমরা ভারাক্রান্ত। প্রতি বছর ৩৫ হাজার করে নতুন সন্তান জন্মগ্রহণ করে। এই পরিস্থিতিতে আসলে; মানবিকতার কারণে তখন আমরা রোহিঙ্গাদের স্থান দিয়েছিলাম। আমরা মনে করি, মিয়ানমারে পরিস্থিতি উত্তরণের মাধ্যমেই এই সমস্যার সমাধান করা সম্ভব।'

মিয়ানমার থেকে বাস্তচ্যুত হয়ে আশ্রয় নেওয়া রোহিঙ্গাদের কারণে বাংলাদেশ ভারাক্রান্ত জানিয়ে আওয়ামী লীগের যুগ্ম সাধারণ সম্পাদক ও পররাষ্ট্রমন্ত্রী ড. হাছান মাহমুদ বলেছেন, তাদের কারণে নানা ধরনের সমস্যা হচ্ছে।